**บันทึกการประชุมสภาองค์การบริหารส่วนตำบลจะรัง**

**สมัยสามัญ สมัยที่ ๑ ครั้งที่ ๑ ประจำปี ๒๕64**

**วันที่ 4 กุมภาพันธ์ ๒๕64 เวลา ๐๙.๓0 น.**

 **ณ ห้องประชุมสภาองค์การบริหารส่วนตำบลจะรัง**

**ผู้เข้าประชุม**

|  |  |  |  |
| --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** |
| 1 | นายอายุ ดอเลาะ | ประธานสภา อบต. |  |
| 2 | นายมามุ สาและ | รองประธานสภา อบต. |  |
| 3 | นายสาเหะอูมา ตูแวดาแม | สมาชิกสภา หมู่ที่ ๑ |  |
| 4 | นายมาสารูดิง ดอเลาะ | สมาชิกสภา หมู่ที่ ๑ |  |
| 5 | นายรอเซะ สาและ | สมาชิกสภา หมู่ที่ ๒ |  |
| 6 | นายอาดิล เบ็ญมัสรูร | สมาชิกสภา หมู่ที่ ๓ |  |
| 7 | นายรอกิต ฮาแว | สมาชิกสภา หมู่ที่ ๓ |  |
| ๘ | นายสมะแอ มะเซ็ง | สมาชิกสภา หมู่ที่ ๔ |  |
| ๙ | นายเจะอาแซ สะอิ | สมาชิกสภา หมู่ที่ ๔ |  |
| ๑๐ | นายอาแซ อาแด | สมาชิกสภา หมู่ที่ ๕ |  |
| 1๑ | นายตูแวสะมาแฮ ปะนิยง | สมาชิกสภา หมู่ที่ ๕ |  |
| 1๒ | นายมูหามนูรูดิง สาและ | สมาชิกสภา หมู่ที่ ๖ |  |
| 1๓ | นายอับดุลเลาะ หามะ | สมาชิกสภา หมู่ที่ ๗ |  |
| 1๔ | นายอีบรอเฮ็ง มาเละ | สมาชิกสภา หมู่ที่ ๗ |  |
| 1๕ | นางสาวสุมิตรา นิลทับทิม | เลขานุการสภา อบต. |  |

**ผู้ลาประชุม**

|  |  |  |  |
| --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** |
| 1 |  |  |  |
| 2 |  |  |  |

**ผู้ขาดประชุม**

|  |  |  |  |
| --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** |
| 1 |  |  |  |
| 2 |  |  |  |

**ผู้เข้าร่วมประชุม**

|  |  |  |  |
| --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** |
| 1 | นายดำริห์ สาแล๊ะ  | นายก อบต. |  |
| 2 | นายต่วนมะ กูจิ | รองนายก อบต. |  |
| 3 | นางสาวนิเยาะ นิแว | รองปลัด อบต. |  |
| 4 | นางสาวบุษยา ศิตลาภ | หัวหน้าสำนักปลัด |  |
| 5 | นางสาวเพ็ญประภา นันทพุฒ | ผู้อำนวยการกองคลัง |  |
| 6 | นายพิกกรี บากา | ผู้อำนวยการกองช่าง |  |
|  |  |  |  |

**เริ่มประชุมเวลา ๐๙.๓0 น.**

**บันทึกการประชุมสภาองค์การบริหารส่วนตำบลจะรัง**

**สมัยสามัญ สมัยที่ ๑ ครั้งที่ ๑ ประจำปี ๒๕64**

**วันที่ 4 กุมภาพันธ์ ๒๕64 เวลา ๐๙.๓0 น.**

 **ณ ห้องประชุมสภาองค์การบริหารส่วนตำบลจะรัง**

**..................................................**

**เริ่มประชุม เวลา ๐๙.30 น.**

 เมื่อถึงกำหนดเวลานัดประชุม เลขานุการสภาองค์การบริหารส่วนตำบล ได้ตรวจสอบรายชื่อสมาชิกสภาองค์การบริหารส่วนตำบลจะรัง ผู้มาประชุมที่ได้ลงลายมือชื่อไว้ มีสมาชิกเข้าร่วมประชุมทั้งหมด 15 คน ถือว่าครบองค์ประชุม และมีผู้เข้าร่วมประชุม ๖ คน จึงได้เชิญสมาชิกสภาองค์การบริหารส่วนตำบลเข้าห้องประชุม พร้อมเรียนเชิญประธานสภาองค์การบริหารส่วนตำบล กล่าวเปิดประชุม และดำเนินการประชุมตามระเบียบวาระ ดังนี้**ระเบียบวาระที่ 1 เรื่องประธานแจ้งให้ที่ประชุมทราบ**

 -ไม่มี-

**ระเบียบวาระที่ 2 เรื่อง รับรองรายงานการประชุมครั้งที่แล้ว**

**เลขานุการสภาฯ** ให้สมาชิกทุกท่านตรวจสอบรายงานการประชุมครั้งที่แล้ว ในการประชุมสภาสมัย

**(นางสาวสุมิตรา นิลทับทิม)** แรก เมื่อวันที่ 14 ธันวาคม ๒๕64 ว่ามีข้อใดแก้ไขหรือไม่ หากไม่มี ขอมติที่ประชุมเพื่อรับรองรายงานการประชุม

**ที่ประชุม** มีมติเป็นเอกฉันท์รับรองรายงานการประชุมครั้งที่แล้ว

**ระเบียบวาระที่ 3 เรื่อง เสนอเพื่อพิจารณา**

 **๓.๑ รายงานสถานะการเงิน การคลัง ประจำปีงบประมาณ ๒๕63**

**นายก อบต.** ในทุกสิ้นปีงบประมาณ อบต. จะต้องเสนอรายงานสถานะการเงินการคลัง ให้สภา

**(นายดำริห์ สาแล๊ะ)** อบต.จะรัง ได้รับทราบ และมีส่วนร่วมในการตรวจสอบการดำเนินงานของฝ่ายบริหาร และในปีในงบประมาณ ๒๕63 ตามเอกสารที่ได้แจกให้ทุกท่าน ขอให้ทุกท่านได้ศึกษาดู และขออนุญาตที่ประชุมกล่าวรายงาน ดังนี้

 **-รายรับ**

ภาษีที่จัดเก็บเอง 2,023.75 บาท

 ภาษีที่รัฐบาลจัดสรรให้ 14,459,79๖.69 บาท

 รายได้ค่าธรรมเนียมฯ 1,๘07.๐๐ บาท

 รายได้จากทรัพย์สิน 133,19๗.๘7 บาท

 รายได้จากค่าสาธารณูปโภคและการพาณิชย์ 848,574.00 บาท

 เงินอุดหนุนทั่วไป 17,201,๐64.๐๐ บาท เงินอุดหนุนเฉพาะกิจ 5,589,811.00 บาท

**รวมรายรับทั้งสิ้น 38,236,274.31 บาท**  /รายจ่าย...

-2-

**-รายจ่าย**

รายจ่ายงบกลาง 6,๖27,955.๐๐ บาท

 รายจ่ายประจำ ๑5,236,๔66.65 บาท

 รายจ่ายเพื่อการลงทุน 5,645,๖๗๖.00 บาท

**รวมรายจ่ายทั้งสิ้น 27,510,097.65** บาท

**ที่ประชุม รับทราบ**

**๓.2 ขออนุมัติจ่ายเงินทุนสำรองเงินสะสม และขออนุมัติจ่ายขาดเงินสะสม ประจำปีงบประมาณ ๒๕64**

**นายก อบต.** เรียนท่านประธานสภา และสมาชิกทุกท่าน ตามที่ทางองค์การบริหารส่วนตำบล

**(นายดำริห์ สาแล๊ะ)** จะรังได้มีมติเห็นชอบข้อบัญญัติงบประมาณรายจ่ายประจำปีงบประมาณ พ.ศ. 2564 ไปแล้วนั้น ขอเรียนให้ท่านสมาชิกทุกท่านทราบว่า องค์การบริหารส่วนตำบลจะรัง ได้ดำเนินการใช้จ่ายงบประมาณด้วยความประหยัด รอบคอบ คุ้มค่าเพื่อให้เกิดประสิทธิภาพสูงสุด ซึ่งเป็นไปตามแผนการใช้จ่ายงบประมาณและระเบียบที่กำหนดไว้ แต่เนื่องจากองค์การบริหารส่วนตำบลจะรัง ได้รับแจ้งจากประชาชนในพื้นที่ถึงปัญหาต่าง ๆ ในพื้นที่ ไม่ว่าจะเป็นเรื่องของการคมนาคม ปัญหาการขาดแคลนน้ำ ฯ ซึ่งทางองค์การบริหารส่วนตำบลจะรัง ได้ทำการตรวจสอบก็พบว่าเป็นจริงตามที่ได้รับแจ้ง เพื่อเป็นการแก้ปัญหาความเดือดร้อนของประชาชนตามความต้องการของประชาคมหมู่บ้าน ซึ่งอยู่ในอำนาจหน้าที่ขององค์การบริหารส่วนตำบล ทางคณะผู้บริหารมีความเห็นว่าเป็นเรื่องเร่งด่วนที่สมควรดำเนินการ จึงขอที่ประชุมสภาเพื่อขออนุมัติใช้จ่ายเงินทุนสำรองเงินสะสม และเงินสะสม ประจำปีงบประมาณ 2564 สำหรับเรื่องระเบียบการใช้จ่ายเงินดังกล่าว ขอให้เลขานุการสภาฯ เป็นผู้ชี้แจงครับ

**เลขานุการสภาฯ** ตามหนังสือที่ มท ๐๘๐๘.2/ว 7272 ลงวันที่ 26 ธันวาคม ๒๕60 เรื่องแนวทาง

**(นางสาวสุมิตรา นิลทับทิม)** การใช้จ่ายเงินสะสมขององค์กรปกครองส่วนท้องถิ่นเพื่อสนับสนุนนโยบายรัฐบาลในการสร้างความเข้มแข็งให้แก่องค์กรปกครองส่วนท้องถิ่น และตามระเบียบกระทรวง มหาดไทย ว่าด้วยการรับเงิน การเบิกจ่ายเงิน การฝากเงินการเก็บรักษาเงิน และการตรวจเงินขององค์กรปกครองส่วนท้องถิ่น พ.ศ.๒๕๔๗ และที่แก้ไขเพิ่มเติม(ฉบับที่ ๔) พ.ศ. ๒๕๖๑ **“ส่วนที่ ๓ การเบิกจ่ายเงินยืม”**

**ข้อ ๔๑** ให้ยกเลิกความใน**ข้อ ๘๗** ของระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ. ๒๕๔๗ และให้ใช้ความต่อไปนี้แทน

**“ข้อ ๘๗** ทุกวันสิ้นปีงบประมาณ เมื่อองค์กรปกครองส่วนท้องถิ่น ได้ปิดบัญชีรายรับรายจ่ายแล้วให้กันยอดเงินสะสมประจำปีไว้ร้อยละสิบห้าของทุกปี เพื่อเป็นทุนสำรองเงินสะสม

 องค์กรปกครองส่วนท้องถิ่นอาจใช้จ่ายเงินทุนสำรองเงินสะสมได้ กรณีดังต่อไปนี้

(1) กรณีที่ยอดเงินสะสมคงเหลือไม่ถึงร้อยละสิบห้าของเงินสะสม ณ วันที่ ๑ ตุลาคม ของปีงบประมาณนั้น ให้ขอความเห็นชอบจากสภาท้องถิ่น และขออนุมัติผู้ว่าราชการจังหวัด

(๒) กรณีที่ปีใด องค์กรปกครองส่วนท้องถิ่นมียอดเงินทุนสำรองเงินสะสมเกินร้อยละสิบห้าของงบประมาณรายจ่ายประจำปีนั้น หากมีความจำเป็นองค์กรปกครองส่วนท้องถิ่นอาจนำเงินทุนสำรองเงินสะสมเฉพาะในส่วนที่เกินไปใช้จ่ายได้ภายใต้เงื่อนไขข้อ **๘๙ (๑)** โดยได้รับอนุมัติจากสภาท้องถิ่น”

 /ข้อ 89...

-3-

**ข้อ 89** องค์กรปกครองส่วนท้องถิ่นอาจใช้จ่ายเงินสะสมได้โดยได้รับอนุมัติจากสภาท้องถิ่น ภายใต้เงื่อนไขดังต่อไปนี้

**1.** ให้กระทำการได้เฉพาะกิจการ ซึ่งอยู่ในอำนาจหน้าที่ขององค์กรปกครองส่วนท้องถิ่น ซึ่งเกี่ยวกับด้านการบริการชุมชนและสังคม หรือกิจการที่เป็นการเพิ่มพูนรายได้ขององค์กรปกครองส่วนท้องถิ่น หรือกิจการที่จัดทำเพื่อบำบัดความเดือดร้อนของประชาชน ทั้งนี้ต้องเป็นไปตามแผนพัฒนาขององค์กรปกครองส่วนท้องถิ่นหรือตามที่กฎหมายกำหนด

**2.** ได้ส่งเงินสมทบส่งเสริมกิจการขององค์กรปกครองส่วนท้องถิ่นแต่ละประเภทตามระเบียบแล้ว

 **๓.** ให้กันเงินสำสะสมสำรองจ่ายเป็นค่าใช้จ่ายด้านบุคลากรไม่น้อยกว่าสามเดือนและกันไว้อีกร้อยละสิบของงบประมาณรายจ่ายประจำปีนั้นเพื่อเป็นค่าใช้จ่ายในการบริหารงานและกรณีที่มีสาธารณภัยเกิดขึ้น

 **4.** เมื่อได้รับอนุมัติให้ใช้จ่ายเงินสะสมแล้ว องค์กรปกครองส่วนท้องถิ่นต้อง ก่อหนี้ผูกพันให้เสร็จสิ้นภายในระยะเวลาไม่เกินหนึ่งปีถัดไป หากไม่ดำเนินการภายในระยะเวลาที่กำหนด ให้การใช้จ่ายเงินสะสมนั้นเป็นอันพับไป

 ทั้งนี้ให้องค์กรปกครองส่วนท้องถิ่น ใช้จ่ายเงินสะสมโดยคำนึงถึงฐานะการเงิน การคลังขององค์กรปกครองส่วนท้องถิ่นและเสถียรภาพในระยะยาวก่อนที่จะการพิจารณา ขอให้ผู้อำนวยการกองคลัง ได้ชี้แจงสถานะทางการคลังขององค์การบริหารส่วนตำบลจะรัง ให้ที่ประชุมทราบด้วยค่ะ

**ผู้อำนวยการกองคลัง - เงินสะสม** ณ วันที่ 4 กุมภาพันธ์ ๒๕64 9,896,389.00 บาท

**(นางสาวเพ็ญประภา นันทพุฒ)**  **หัก** โครงการที่ขออนุมัติจ่ายขาดแล้ว 2,182,000.00 บาท

 เงินสะสมคงเหลือ 7,714,389.00 บาท

 **หัก** สำรองค่าใช้จ่ายด้านบุคลากร 3 เดือน 2,491,956.00 บาท

 เงินสะสมคงเหลือ 5,222,433.00 บาท

 **หัก** สำรองกรณีเกิดสาธารณภัยร้อยละ 10 3,500,000.00 บาท

 **ยอดเงินสะสมที่สามารถนำไปใช้จ่ายได้ 1,722,422.00 บาท**

**- เงินทุนสำรองเงินสะสม** ณ วันที่1 ตุลาคม 25646,793,149.67 บาท

 งบประมาณรายจ่ายประจำปี 2564 ตั้งไว้ 35,000,000.00 บาท

35,000,000.00 x 15 % = 5,250,000.00 บาท

 **ยอดเงินทุนสำรองเงินสะสมที่สามารถนำไปใช้จ่ายได้ ตามข้อ 89(2)**

 (6,793,149.67 - 5,250,000.00) **1,543,149.67 บาท**

**รวมเงินทุนสำรองเงินสะสมและเงินสะสมที่สามารถจ่ายได้ทั้งสิ้นในปีงบประมาณ 2564 รวมเป็นเงิน 3,265,582.67 บาท**

**ประธานสภาฯ** ตามที่เลขานุการสภาฯ ได้ชี้แจงเรื่องระเบียบของการจ่ายเงินทุนสำรองเงินสะสม

**(นายอายุ ดอเลาะ)** การจ่ายเงินสะสม และผู้อำนวยการกองคลังได้ชี้แจงสถานะทางการคลัง และจำนวนเงินทุนสำรองเงินสะสม/เงินสะสมทั้งหมดที่สามารถจ่ายได้ในปีงบประมาณ 2564 ให้ทุกท่านได้ทราบแล้ว ต่อไปขอเชิญฝ่ายบริหารชี้แจงรายละเอียดโครงการที่จะขอจ่ายเงินทุนสำรองเงินสะสม และเงินสะสมประจำปี ๒๕64 เพื่อให้สมาชิกทุกท่านพิจารณาโครงการต่าง ๆ ให้สอดคล้องกับข้อระเบียบกฎหมายด้วย

 /นายก...

-4-

**นายก อบต. โครงการที่ขออนุมัติ จำนวน 5 โครงการ เป็นเงินทั้งสิ้น 3,234,100.00 บาท**

**(นายดำริห์ สาแล๊ะ) โดยจ่ายจากเงินทุนสำรองเงินสะสม เป็นเงิน 1,515,000.00 บาท และจ่ายจากเงินสะสม เป็นเงิน 1,719,100 บาท ดังนี้**

1. โครงการขุดเจาะบ่อบาดาล หมู่ที่ 1 บ้านกะดี ขนาดเส้นผ่าศูนย์กลางไม่น้อยกว่า 6 นิ้ว ท่อ PVC (ชั้น 13.5) ความลึกไม่น้อยกว่า 100 เมตร พร้อมฐานคอนกรีตปากบ่อบาดาล จำนวน 1 ฐาน และเครื่องสูบน้ำ จำนวน 1 เครื่อง

จำนวนเงิน 249,000 บาท **(จ่ายจากเงินสะสม)**

**เหตุผลความจำเป็น** เพื่อบรรเทาความเดือดร้อนของประชาชนในพื้นที่เนื่องจากแหล่งน้ำดิบที่มีอยู่ไม่เพียงพอต่อการอุปโภคและบริโภค

2. โครงการขยายท่อเมนประปา สายปิยา หมู่ที่ 2 – จือนารงค์ หมู่ที่ 1 วางท่อเมนจ่ายน้ำประปา PVC ขนาดเส้นผ่าศูนย์กลาง 3 นิ้ว (ชั้น 8.5) ความยาวรวมไม่น้อยกว่า 560 เมตร จำนวนเงิน 95,000.00 บาท **(จ่ายจากเงินสะสม)**

3. โครงการขยายท่อเมนประปา สายบ้านโตะเวาะ – หน้าบ้านกือรี หมู่ที่ 1 วางท่อเมนจ่ายน้ำประปา PVC ขนาดเส้นผ่าศูนย์กลาง 2 นิ้ว (ชั้น 8.5) ความยาวรวมไม่น้อยกว่า 150 เมตร จำนวนเงิน 13,900.00 บาท **(จ่ายจากเงินสะสม)**

4. โครงการขยายท่อเมนประปา สายประปาปิยา หมู่ที่ 2 – หน้าบ้านมะโรงสี วางท่อเมนจ่ายน้ำประปา PVC ขนาดเส้นผ่าศูนย์กลาง 2 นิ้ว (ชั้น 8.5) ความยาวรวมไม่น้อยกว่า 230 เมตร จำนวนเงิน 21,200.00 บาท

 **เหตุผลความจำเป็น** เพื่อบรรเทาความเดือดร้อนของประชาชนในพื้นที่ เนื่องจาก ท่อเมนเดิมที่มีอยู่ไม่ทั่วถึง สาเหตุเพราะบ้านเรือนของประชาชนในพื้นที่หลายหลังคาเรือนได้ทำการก่อสร้างใหม่ จึงจำเป็นต้องขยายท่อเมนประปาเพื่อให้ประชาชนได้มีน้ำใช้ในการอุปโภคบริโภคภายในชีวิตประจำวัน

5. โครงการเสริมผิวทางหินคลุกสายสะพานจะรัง - ริมคลอง หมู่ที่ 7 ขนาดกว้าง 5 เมตร ยาว 1,860 เมตร หนาเฉลี่ย 0.20 เมตร จำนวนเงิน 2,855,000.00 บาท **(จ่ายจากเงินสะสม 1,340,000 บาท และจ่ายจากเงินทุนสำรองเงินสะสม 1,515,000 บาท )**

**เหตุผลความจำเป็น** เนื่องจากในพื้นที่การสัญจรไป-มาไม่สะดวก ล่าช้า จึงมีความจำเป็นต้องจัดทำโครงการดังกล่าวเพื่อให้ถนนสามารถเชื่อมต่อกับถนนสายหลักในตำบล เป็นการเพิ่มความสะดวกรวดเร็วในการขนส่งผลผลิตทางการเกษตร ให้มากยิ่งขึ้น

 (รายละเอียดโครงการตามเอกสารแนบ)

**ประธานสภา อบต.** สมาชิกท่านใดมีประเด็นที่สงสัยเกี่ยวกับโครงการที่ทางฝ่ายบริหารเสนอจ่ายขาดเงิน

**(นายอายุ ดอเลาะ)** สะสมและเงินทุนสำรองเงินสะสมหรือไม่ ถ้าไม่มีขอมมติที่ประชุมทีละโครงการดังต่อไปนี้

 1. โครงการขุดเจาะบ่อบาดาล หมู่ที่ 1 บ้านกะดี ขนาดเส้นผ่าศูนย์กลาง ไม่น้อยกว่า 6 นิ้ว ท่อ PVC (ชั้น 13.5) ความลึกไม่น้อยกว่า 100 เมตร พร้อมฐานคอนกรีตปากบ่อบาดาล จำนวน 1 ฐาน และเครื่องสูบน้ำ จำนวน 1 เครื่อง

จำนวนเงิน 249,000 บาท

 /มติที่ประชุม…

-5-

**มติที่ประชุม** อนุมัติ จำนวน 13 เสียง

 ไม่อนุมัติ จำนวน - เสียง

 งดออกเสียง จำนวน 1 เสียง

 มติเสียงข้างมากอนุมัติให้จ่ายขาดเงินสะสมตามโครงการที่เสนอ

 2. โครงการขยายท่อเมนประปา สายปิยา หมู่ที่ 2 – จือนารงค์ หมู่ที่ 1 วางท่อเมนจ่ายน้ำประปา PVC ขนาดเส้นผ่าศูนย์กลาง 3 นิ้ว (ชั้น 8.5) ความยาวรวมไม่น้อยกว่า 560 เมตร จำนวนเงิน 95,000.00 บาท

**มติที่ประชุม** อนุมัติ จำนวน 13 เสียง

 ไม่อนุมัติ จำนวน - เสียง

 งดออกเสียง จำนวน 1 เสียง

มติเสียงข้างมากอนุมัติให้จ่ายขาดเงินสะสมตามโครงการที่เสนอ

3. โครงการขยายท่อเมนประปา สายบ้านโตะเวาะ – หน้าบ้านกือรี หมู่ที่ 1 วางท่อเมนจ่ายน้ำประปา PVC ขนาดเส้นผ่าศูนย์กลาง 2 นิ้ว (ชั้น 8.5) ความยาวรวมไม่น้อยกว่า 150 เมตร จำนวนเงิน 13,900.00 บาท

**มติที่ประชุม** อนุมัติ จำนวน 13 เสียง

 ไม่อนุมัติ จำนวน - เสียง

 งดออกเสียง จำนวน 1 เสียง

มติเสียงข้างมากอนุมัติให้จ่ายขาดเงินสะสมตามโครงการที่เสนอ

4. โครงการขยายท่อเมนประปา สายประปาปิยา หมู่ที่ 2 – หน้าบ้านมะโรงสี วางท่อเมนจ่ายน้ำประปา PVC ขนาดเส้นผ่าศูนย์กลาง 2 นิ้ว (ชั้น 8.5) ความยาวรวมไม่น้อยกว่า 230 เมตร จำนวนเงิน 21,200.00 บาท

**มติที่ประชุม** อนุมัติ จำนวน 13 เสียง

 ไม่อนุมัติ จำนวน - เสียง

 งดออกเสียง จำนวน 1 เสียง

มติเสียงข้างมากอนุมัติให้จ่ายขาดเงินสะสมตามโครงการที่เสนอ

 5. โครงการเสริมผิวทางหินคลุกสายสะพานจะรัง - ริมคลอง หมู่ที่ 7 ขนาดกว้าง 5 เมตร ยาว 1,860 เมตร หนาเฉลี่ย 0.20 เมตร จำนวนเงิน 2,855,000.00 บาท

**มติที่ประชุม** อนุมัติ จำนวน 13 เสียง

 ไม่อนุมัติ จำนวน - เสียง

 งดออกเสียง จำนวน 1 เสียง

มติเสียงข้างมากอนุมัติให้จ่ายขาดเงินสะสมและเงินสำรองเงินสะสมตามโครงการ ที่เสนอ

**3.3 การพิจารณากำหนดสมัยประชุมสภาประจำปี พ.ศ. 2564**

**ประธานสภา อบต.** ต่อไป เรื่อง การพิจารณากำหนดสมัยประชุมสภาประจำปี พ.ศ.2564 ขอให้ทาง

**(นายอายุ ดอเลาะ)** เลขานุการสภาฯ ได้ชี้แจงเกี่ยวกับระเบียบข้อบังคับของทางราชการที่เกี่ยวข้อง

 /เลขานุการ......

-6-

**เลขานุการสภา อบต.** ขออนุญาตท่านประธานสภาเพื่อขอชี้แจงระเบียบข้อบังคับการประชุมสภาท้องถิ่น

**(นางสาวสุมิตรา นิลทับทิม)** ดังนี้ค่ะ ตามพระราชบัญญัติสภาองค์ตำบลและองค์การบริหารส่วนตำบล พ.ศ.2537 แก้ไขเพิ่มเติมถึง (ฉบับที่ 7) พ.ศ.2562 มาตรา 53 วรรคแรกและวรรคสี่ กำหนดไว้ว่า

“มาตรา 53 ในปีหนึ่งให้มีสมัยประชุมสามัญสองสมัยหรือหลายสมัยแล้วแต่สภาองค์การบริหารส่วนตำบลจะกำหนด แต่ต้องไม่เกินสี่สมัย วันเริ่มสมัยประชุมสามัญประจำปีให้สภาองค์การบริหารส่วนตำบลกำหนด”

“สมัยประชุมสามัญสมัยหนึ่ง ๆ ให้มีกำหนดไม่เกินสิบห้าวัน แต่ถ้าจะขยายเวลาออกไปอีกจะต้องได้รับอนุญาตจากนายอำเภอ”

ประกอบกับระเบียบกระทรวงมหาดไทยว่าด้วยข้อบังคับการประชุมสภาท้องถิ่น (ฉบับที่ 2) พ.ศ.2554 ตามข้อ 21 วรรคหนึ่งและวรรคสองได้กำหนดไว้ว่า

“ข้อ 21 การกำหนดจำนวนสมัยประชุมสามัญประจำปี ระยะเวลาและวันเริ่มต้นประชุมสมัยประชุมสามัญประจำปีของแต่ละสมัยในปีนั้น วันเริ่มสมัยประชุมสามัญประจำปีของปีถัดไป และระยะเวลาของสมัยประชุมสามัญประจำปีสมัยแรกของปีถัดไป ให้ประธานสภาท้องถิ่นนำปรึกษาในที่ประชุมสามัญประจำปีสมัยแรกของแต่ละปี โดยให้นำความในข้อ 11 มาใช้บังคับโดยอนุโลม

เมื่อสภาท้องถิ่นมีมติแล้วให้ประธานสภาท้องถิ่นทำเป็นประกาศของสภาท้องถิ่นพร้อมทั้งปิดประกาศไว้ในที่เปิดเผย ณ สำนักงานองค์กรปกครองส่วนท้องถิ่น”

**ประธานสภา อบต.** สมาชิกสภาทุกท่านในที่ประชุมแห่งนี้ก็ได้รับทราบถึงกฎหมายและระเบียบข้อบังคับ

**(นายอายุ ดอเลาะ)** ต่าง ๆ แล้ว ดังนั้นผมจึงขอกำหนดสมัยการประชุมสภาประจำปี 2564 เพื่อนำปรึกษาในที่ประชุมดังนี้

**สมัยประชุมสามัญประจำปี 2564**

สมัยที่ 1 เริ่มวันที่ 1 – 15 เดือนกุมภาพันธ์ พ.ศ. 2564

สมัยที่ 2 เริ่มวันที่ 1 – 15 เดือนพฤษภาคม พ.ศ. 2564

สมัยที่ 3 เริ่มวันที่ 1 – 15 เดือนสิงหาคม พ.ศ. 2564

สมัยที่ 4 เริ่มวันที่ 1 – 15 เดือนธันวาคม พ.ศ. 2564

**มติที่ประชุมสภา** เห็นชอบ จำนวน 13 เสียง

ไม่เห็นชอบ จำนวน - เสียง

งดออกเสียง จำนวน 1 เสียง

 **3.4 การกำหนดสมัยประชุมสมัยแรกในปี พ.ศ. 2565**

**ประธานสภา อบต.** เรื่อง การพิจารณากำหนดสมัยประชุมสมัยแรกประจำปี พ.ศ.2565

**(นายอายุ ดอเลาะ)** ขอกำหนดในเดือนกุมภาพันธ์ 2565 วันที่ 1 – 15 กุมภาพันธ์ 2565 ขอให้ ทุกท่านพิจารณา

**ที่ประชุม** พิจารณาแล้วเห็นชอบให้กำหนดสมัยประชุมสมัยแรกตามที่ประธานสภาฯ ได้เสนอ

**3.5 ขออนุมัติโอนงบประมาณรายจ่ายประจำปีงบประมาณ พ.ศ. ๒๕๖4**

 **มาตั้งจ่ายเป็นรายการใหม่**

**ประธานสภา อบต.** ขอเชิญนายก อบต.ชี้แจง ครับ

**(นายอายุ ดอเลาะ)**

/นายก อบต....

-7-

**นายก อบต.** มอบหมายให้ ปลัด อบต. ชี้แจง

**(นายดำริห์ สาแล๊ะ)**

**ปลัด อบต.** **ขออนุมัติโอนงบประมาณมาตั้งจ่ายเป็นรายการใหม่** ในหมวดรายจ่าย

**(นางสาวสุมิตรา นิลทับทิม)** ค่าครุภัณฑ์ ประเภทรายจ่าย ครุภัณฑ์สำนักงาน จำนวน 2 รายการ และครุภัณฑ์อื่น จำนวน 1 รายการ **รวมเป็นเงิน 58,10๐ บาท** ตามรายละเอียด ดังนี้

 **-**ครุภัณฑ์สำนักงาน

 เครื่องปรับอากาศแบบติดผนัง ขนาด24,000 บีทียู จำนวน 1 เครื่อง เป็นเงิน 25,300 บาท

 ถังน้ำแบบพลาสติก ขนาดความจุ 2,000 ลิตร จำนวน 2 ใบ เป็นเงิน 12,800 บาท

 **-**ครุภัณฑ์อื่น

ขาตั้งรองถังน้ำแบบพลาสติกขนาดความจุ 2,000 ลิตร จำนวน 4 อัน รวมเป็นเงิน 20,000 บาท

ตามรายละเอียดแผนงาน ดังนี้

**๑.** แผนงานบริหารงานทั่วไป งบลงทุน หมวดรายจ่าย ค่าครุภัณฑ์ **ประเภทรายจ่าย** ครุภัณฑ์สำนักงาน **รายการ** เครื่องปรับอากาศแบบติดผนัง ขนาด 24,000 บีทียู จำนวน ๑ เครื่อง ตั้งไว้เป็นเงิน 23,5๐0 บาท (ทั้งนี้รายละเอียดเป็นไปตามบัญชีมาตรฐานครุภัณฑ์ สำนักงบประมาณ ธันวาคม 2563)

**ทั้งนี้****โอนลดจาก** แผนงานบริหารการศาสนาวัฒนธรรมและนันทนาการ งานศาสนาวัฒนธรรมท้องถิ่น หมวดรายจ่าย ค่าครุภัณฑ์ ประเภทรายจ่าย ครุภัณฑ์อื่น รายการ ที่หามศพ

โดยมีรายละเอียดงบประมาณคงเหลือดังนี้

 ยอดคงเหลือก่อนโอน เป็นเงิน 10,500 บาท

ยอดโอนลด เป็นเงิน 10,5๐๐ บาท

 ยอดคงเหลือหลังโอน เป็นเงิน - บาท

 **โอนลดจาก** แผนงานบริหารการศาสนาวัฒนธรรมและนันทนาการ งานศาสนาวัฒนธรรมท้องถิ่น หมวดรายจ่าย ค่าครุภัณฑ์ ประเภทรายจ่าย ครุภัณฑ์อื่น รายการ ที่อาบน้ำศพ

โดยมีรายละเอียดงบประมาณคงเหลือดังนี้

 ยอดคงเหลือก่อนโอน เป็นเงิน 18,450 บาท

ยอดโอนลด เป็นเงิน 14,8๐๐ บาท

 ยอดคงเหลือหลังโอน เป็นเงิน 3,650 บาท

**เหตุผลความจำเป็น** เพื่อเป็นการเพิ่มประสิทธิภาพการปฏิบัติงาน และความสะดวก สบายของผู้ปฏิบัติงานและผู้มาติดต่อราชการ

**2.** แผนงานบริหารงานทั่วไป งบลงทุน หมวดรายจ่าย ค่าครุภัณฑ์ **ประเภทรายจ่าย** ครุภัณฑ์สำนักงาน **รายการ** ถังน้ำแบบพลาสติกขนาดความจุ 2,000 ลิตร จำนวน 2 ใบ ๆ ละ 9,700 บาท รวมตั้งไว้เป็นเงิน 12,8๐0 บาท (ทั้งนี้รายละเอียดเป็นไปตามบัญชีมาตรฐานครุภัณฑ์ สำนักงบประมาณ ธันวาคม 2563)

/ทั้งนี้...

-8-

**ทั้งนี้โอนลดจาก** แผนงานบริหารการพาณิชย์ งานกิจการประปา หมวดรายจ่าย ค่าใช้สอย ประเภทรายจ่าย รายจ่ายเพื่อให้ได้มาซึ่งบริการ รายการ ค่าจ้างเหมาบริการแรงงาน

 โดยมีรายละเอียดงบประมาณคงเหลือดังนี้

 ยอดคงเหลือก่อนโอน เป็นเงิน 22,000 บาท

ยอดโอนลด เป็นเงิน 12,8๐๐ บาท

 ยอดคงเหลือหลังโอน เป็นเงิน 9,200 บาท

**เหตุผลความจำเป็น** เพื่อใช้ในการเก็บน้ำสำรองไว้บริการให้กับประชาชนในพื้นที่ กรณีเกิดปัญหาน้ำประปาไม่ไหล

**3.** แผนงานบริหารงานทั่วไป งบลงทุน หมวดรายจ่าย ค่าครุภัณฑ์ **ประเภทรายจ่าย** ครุภัณฑ์อื่น **รายการ** ขาตั้งรองถังน้ำแบบพลาสติกขนาดความจุ 2,000 ลิตร จำนวน 4 อัน ๆ ละ 5,000 บาท รวมเป็นเงิน 20,000 บาท (ทั้งนี้จัดซื้อตามราคาตามท้องตลาด)

**ทั้งนี้โอนลดจาก** แผนงานบริหารบริหารงานทั่วไป งานบริหารงานคลัง หมวดรายจ่าย ค่าใช้สอย ประเภทรายจ่าย รายจ่ายเพื่อให้ได้มาซึ่งบริการ รายการ ค่าจ้างเหมาบริการแรงงาน

 โดยมีรายละเอียดงบประมาณคงเหลือดังนี้

 ยอดคงเหลือก่อนโอน เป็นเงิน 20,000 บาท

ยอดโอนลด เป็นเงิน 20,0๐๐ บาท

 ยอดคงเหลือหลังโอน เป็นเงิน - บาท

**เหตุผลความจำเป็น** เพื่อใช้รองถังเก็บน้ำพลาสติก เป็นการยืดอายุในการใช้งานให้ยาวนานมากยิ่งขึ้น และง่ายต่อการใช้งาน

**ประธานสภา อบต.** ขอเชิญเลขานุการสภาฯ ชี้แจงถึงกฎหมายและระเบียบที่เกี่ยวข้อง

**(นายอายุ ดอเลาะ)**

**เลขานุการสภา อบต.** การโอนงบประมาณดังกล่าวเป็นไปตามระเบียบ กระทรวงมหาดไทยว่าด้วย

**(นางสาวสุมิตรา นิลทับทิม)** วิธีการงบประมาณขององค์กรปกครองส่วน ท้องถิ่น พ.ศ. 2541 แก้ไขเพิ่มเติม (ฉบับที่ 2 และ 3) พ.ศ. 2543 หมวด 4 การโอนและแก้ไขเปลี่ยนแปลงงบประมาณ ข้อ 27 การโอน เงินงบประมาณรายจ่ายในหมวดค่าครุภัณฑ์ที่ดินและสิ่งก่อสร้างที่ ทำให้ ลักษณะ ปริมาณ คุณภาพเปลี่ยนหรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น

**ประธานสภา อบต.**  ท่านใดมีความประสงค์จะสอบถามหรืออภิปราย ขอเชิญครับ

**(นายอายุ ดอเลาะ)**

**ที่ประชุม** ไม่มี

**ประธานสภา อบต.** เมื่อไม่มีผู้ใดจะสอบถามเพิ่มเติมแล้ว ในลำดับต่อไป ผมขอมติเห็นชอบจาก

**(นายอายุ ดอเลาะ)** สมาชิกทุกท่านตามญัตติขออนุมัติโอนงบประมาณรายจ่ายประจำปี งบประมาณ พ.ศ. 25๖4 มาตั้งจ่ายเป็นรายการใหม่จำนวน 3 รายการ

 ตามที่เสนอมา

**มติที่ประชุม**  อนุมัติ จำนวน ๑3 เสียง

ไม่อนุมัติ จำนวน - เสียง

งดออกเสียง จำนวน 1 เสียง

 /อนุมัติ...

-9-

อนุมัติโอนงบประมาณรายจ่ายประจำปี พ.ศ. 25๖4 จำนวน 3 รายการ ด้วยมติเสียงข้างมาก

**ระเบียบวาระที่ 4 เรื่องอื่นๆ**

 **-ไม่มี-**

**ประธานสภา อบต.** มีสมาชิกท่านใดจะเสนอเรื่องใดอีกบ้าง หากไม่มีขอปิดการประชุม ณ บัดนี้

**(นายอายุ ดอเลาะ)**

**ปิดประชุมเวลา ๑๒.0๐ น.**

 (ลงชื่อ) ผู้จดบันทึกรายงานการประชุม

 (นางสาวสุมิตรา นิลทับทิม)

 (ลงชื่อ) ผู้ตรวจรายงานการประชุม

 (นายอาแซ อาแด)

 (ลงชื่อ) ผู้ตรวจรายงานการประชุม

 (นายมูหามนูรูดิง สาและ)

 (ลงชื่อ) ผู้ตรวจรายงานการประชุม

 (นายอีบรอเฮ็ง มาเละ)

 (ลงชื่อ)

 (นายอายุ ดอเลาะ)

 ประธานสภาองค์การบริหารส่วนตำบลจะรัง